Generate PDF Using C# - CodeProject 10,448,336 members (53,148 online) Workspaces Home
Last Visit: 31-Dec-99 18:00 Last Update: 8-Mar-14 20:51Refresh« Prev12345678 Next » ToekomsVenster: Die woord van God is lewend en kragtig | Maroela Media
Ons sien en hoor dikwels dat mense hulle op die grondwetlike hof beroep as hulle voel dat hulle regte aangetas is. Dié hof moet dan beslis of die klag meriete het en probeer om daardie persoon se waardigheid soos in die Grondwet beskryf te herstel. Deesdae land baie sake in die grondwetlike hof. Die Grondwet vorm die basisdokument of vertrekpunt vir ŉ ordelike en opbouende verkeer in hierdie land. Ons is dankbaar dat Suid Afrika se Grondwet darem erkenning gee aan God hoewel dit nie altyd in die praktyk uitgeleef word nie.
Die Woord van die Here (Bybel) is die grondwet van gelowiges. Dit bepaal die regte en verantwoordelikhede van God se kinders binne die konteks van die verbond. Die verbond is die ooreenkoms wat God met mense het in terme waarvan Hy onderneem om vir mense te sorg en hulle te beskerm. Op hulle beurt is hulle Hom lojaliteit, liefde en gehoorsaamheid verskuldig.
Ons moet die Woord (dink aan Psalm 119 se verordeninge, voorskrifte, onderwysing ensovoorts) van God respekteer en gehoorsaam. Dan kan ons op die beloftes in God se Woord reken en ons daarop verlaat.
Dankie liewe Jesus vir die Heilige Gees wat vir ons krag gee in alle moielike omstandighede.